་པདྨ་འབྱུང་གནས་ཉིད་བོད་ཡུལ་ཁ་བ་ཅན་གྱི་ལྗོངས་འདིར་ཕེབ་ཅིང་།ཟབ་པ་དང་རྒྱ་ཆེ་བའི་དམ་ཆོས་ཟབ
མོས་སྐལ་ལྡན་གདུལ་བྱ་བསམ་གྱིས་མི་ཁྱབ་པ་ཞིག་སྨིན་གྲོལ་དུ་མཛད་ཅིང་མ་འོངས་སྙིགས་མའི་འགྲོ་བ་རྣམས་སྡུག་བསྔལ་ལས་སྐྱོབ་པའི་དོན་དུ།དགོས་འདོད་ཐམས་ཅད་འབད་མེད་ལྷུན་གྲུབ་

དུ་འབྱུང་བའི་ཟབ་ཆོས་ཡིད་བཞིན་དབང་གི་རྒྱལ་པོ་ལས་ཀྱང་ཆེས་ཁྱད་པར་དུ་འཕགས་པ་དུ་མ་ཞིག་གངས་ལྗོངས་མཐའ་དབུས་ཀྱི་གནས་ཆེན་རྣམས་སུ་
གཏེར་དུ་སྦ་བར་མཛད་ནས་དུས་རྒོད་སོ་སོར་བསྟན་འགྲོར་ཕན་བདེ་སྤེལ་ཕྱིར་གཏེར་སྟོན་སྤྲུལ་པའི་སྐུ་རྣམས་སྔ་ཕྱིར་རིམ་གྱིས་བྱོན་པ་ལས།ད་ལམ་གྱི་ཟབ་ཆོས་འདི་ནི་སྩལ་པའི་ཆོས་རྒྱལ
ཁྲིའུ་སྲོང་ལྡེའུ་བཙན་གྱི་སྲས་མུ་རུབ་བཅད་པོའམ་ལྷ་སྲས་དམ་འཛིན་གྱི་སྤྲུལ་པའི་སྐུ་འགྲོ་འདུལ་མཆོག་གྱུར་བདེ་ཆེན་གླིང་པ་ཞེས་རྩོད་བྲལ་དུས་བབ་ཀྱི་གཏེར་སྟོན་ཆེན་པོས་བསྟན་དང་འགྲོ་བའི་མི་མཐུན་ཞི་ཞིང་
ལེགས་ཚོགས་རྒྱ་ཆེར་སྤེལ་བའི་སྲད་དུ་གུ་རུ་པདྨ་འབྱུང་གནས་ཡབ་ཡུམ་གྱིས་ལུང་བསྟན་ཞལ་གདམས་དང་མཐུན་པར་ཟབ་གཏེར་དུ་མ་ཞིག་སྤྱན་དྲངས་ནས་གནས་དུས་ཀྱི་རྟེན་འབྲེལ་ཕུན་སུམ་ཚོགས་པ་
དང་བསྟུན་པར་མཆོག་དམན་དུ་མར་སྤེལ་བར་མཛད་པ་ལས།ཟབ་ཆོས་འདི་ནི་མདོ་ཁམས་ལྷོ་རྒྱུད་ནམ་མཁའ་མཛོད་ནས་སྤྱན་དྲངས་པའི་བདུད་རྩི་ལྔའི་ཤོག་བུར་གུ་རུ་རིན་པོ་ཆེའི་ཕྱག་བྲིས་བོད་ཡིག་བཤུར་མ་
ལས་གཏན་ལ་ཕབ་པ་སྟེ།དེ་ཉིད་ལས།བདག་འདྲ་པདྨ་འབྱུང་གནས་ཀྱིསཿརང་གི་སྒྲུབ་པ་རང་གིས་བརྩམསཿསུ་འཕྲད་བདེ་ཆེན་ཞིང་དུ་སྦྱོརཿཞེས་དང་།འདི་ནི་རྒྱུན་གྱི་ཉམས་ལེན

ཧེཿལྷ་སྲས་ཡབ་ཡུམ་དང་འཕྲད་ནསཿཐེག་མཆོག་མཚན་འཛིན་དེ་ལ་སྤྲོདཿཅེས་སོགས་གསུངས་པ་ལྟར་འབྲེལ་ཚང་དོན་ལྡན་གྱི་ཟབ་ཆོས་ཐ་ན་མེད་པ་འདི་ཉིད་ཀྱི་སྒོ་ནས་བྱིན་རླབས་ཟབ་མོ།།
དབང་བཞི་ཚིག་རྫོགས་སུ་བསྐུར་བ་ལ།སློབ་དཔོན་གྱི་བགྱི་འོས་རྣམས་སྔོན་དུ་གྲུབ་ནས།བྱེད་རང་སློབ་མ་རྣམས་ཀྱི་ངོ་སྐལ་དུ་གྱུར་པ་དབང་བསྐུར་ཟབ་མོ་ཞུ་བའི་ཕྱིར་དུ་མཎྜལ་འབུལ་བར་ཞུ།
དེ་ནས་ཁྱེད་རང་རྣམས་རྒྱུད་རྣམ་པར་དག་པར་བྱ་བའི་ཕྱིར་མདུན་གྱི་ནམ་མཁར་བླ་མ་དང་འཆི་མེད་པདྨ་འབྱུང་གནས་དབྱེར་མ་མཆིས་པ་ལ།དཀོན་མཆོག་རྩ་གསུམ་རྒྱལ་བ་རབ་འབྱམས་ཀྱིས་བསྐོར་བ་
གསལ་བཏབ་པའི་སྤྱན་སྔར་ཡན་ལག་བདུན་པ་འདིའི་རྗེས་ཟློས་མཛོད།ན་མོཿབདག་སོགས་སེམས་ཅན་སྡུག་བསྔལ་གྲོལ་དོན་དུཿབྱང་ཆུབ་བར་དུ་སྐྱབས་སུ་བཟུང་བའི་གནས།བླ་མ་བདུད་
འདུལ་རྒྱལ་པོ་དཀོན་མཆོག་གསུམཿཡི་དམ་མཁའ་འགྲོའི་ཚོགས་ལ་སྐྱབས་སུ་མཆིཿབདག་ནི་སྔོན་གྱི་རྒྱལ་བའི་མཛད་པ་བཞིནཿསེམས་ཅན་ཀུན་གྱི་དོན་རབ་བརྩོན་པར་བྱཿསེམས་ཅན་
མ་བརྒལ་བསྦལ་དང་མ་གྲོལ་དགྲོལཿསེམས་ཅན་དབུགས་དབྱུང་མྱ་ངན་འདས་འགོད་འཇུག་འགྲོ་རྣམས་བདེ་ལྡན་སྡུག་བསྔལ་བྲལ་བ་དང་ཿའཕགས་པའི་བདེ་ཐོབ་བཏང་སྙོམས་ལ་གནས

༄༅ཤོ་གཿཕྱོགས་བཅུའི་རྒྱལ་བ་སྲས་བཅས་འདིར་བྱོན་ལཿའཕོ་འགྱུར་འབྲལ་མེད་ཀློང་དུ་བཞུགས་སུ་གསོལཿཡེ་ནས་རྣམ་དག་ངང་དུ་ཕྱག་འཚལ་ལོ
ཆོས་ཉིད་རྣམ་རོལ་མཆོད་སྤྲིན་རྒྱ་མཚོས་མཆོདཿདམ་རིག་སྡིག་པའི་ལས་བགྱིས་མཐོལ་ཞིང་བཤགསཿདབྱིངས་རིག་འདུ་འབྲལ་མེད་ལ་ཡི་རང་ངོཿཁྱབ་བརྡལ་ཕྱོགས་ལྷུང་བྲལ་བའི་ཆོས་འཁོར།
བསྐོརཿདུས་གསུམ་རྟག་པར་མྱ་ངན་མི་འདར་བཞུགསཿདམིགས་མེད་དགེ་ཚོགས་མཁའ་མཉམ་འགྲོ་ལ་བསྔོཿབདུད་འདུལ་རྒྱལ་པོའི་གོ་འཕང་ཐོབ་པར་ཤོགཿཅེས་ལན་གསམ།
དེ་ནས་ལམ་གྱི་གཞི་རྟེན་དུ་གྱུར་པ་སོ་སོར་ཐར་པ་དང་།བྱང་ཆུབ་སེམས་དཔའ།རིག་པ་འཛིན་པའི་སྡེ་སྣོད་ཀྱིས་བསྡུས་པའི་སྡོམ་པ་དང་དམ་ཚིག་མཐའ་དག་ཡང་དག་པར་བླངས་ནས།ཡོན་ཏན་ཡང
ལྡན་གྱི་ཚུལ་དུ་ལེགས་པར་བསྲུང་སྙམ་པ་གྱིས་ལ་འདིའི་རྗེས་ཟློས་མཛོད།བདེ་གཤེགས་སྲས་བཅས་བདག་ལ་དགོངསཿསོ་ཐར་བྱང་སེམས་རིག་འཛིན་གྱིཿབསླབ་པ་གང་ནུས་བདག་གིས་བཟུང་
དེ་གཤེགས་རིགས་མཆོག་སྩལ་དུ་གསོལཿཞེས་ལན་གསུམ།དེ་དག་གིས་ཁྱེད་རང་རྣམས་ཀྱི་རྒྱུད་སྦྱངས་ཤིང་སྡོམ་པ་དང་ལྡན་པར་བྱས་ནས་དབང་གི་གཞི་འགོད་པའི་སླད་དུ་ཡེ་ཤེས་པ་དབབ་པ་ལ་དམིགས

་འདི་བཞིན་དུ་མཛོད་ཅིག།ཧཱུཾཿཆོས་རྣམས་དམིགས་མེད་མཐའ་བྲལ་ལསཿཀུན་ཁྱབ་བརྩེ་བའི་སྙིང་རྗེ་བསྒོམཿརང་རིག་རྡོ་རྗེ་ཧྲཱིཿབཅས་ལསཿབདག་ཉིད་བདུད་འདུལ་རྒྱལ་པོའི་སྭཱཿ
ད་ཀར་དམར་ཁྲོ་འཛུམ་པད་ཞྭ་གསོལཿཕྱག་གཉིས་རྡོ་རྗེ་བྷནྡྷ་འཛིནཿགསང་གོས་ཕོད་ཁ་ཆོས་གོས་དང་ཿབེར་ཕྱ་མ་གསོལ་ཞིང་ཁ་ཊྭཱཾ་འཁྲི་ལཿཔད་ཟླའི་སྟེང་དུ་རོལ་སྟབས་བཞུགསཿ
མཁའ་འགྲོ་རྒྱ་མཚོའི་ཚོགས་ཀྱིས་བསྐོརཿསྐུ་གསུང་ཐུགས་སུ་བྱིན་བརླབས་ནསཿཡེ་ཤེས་ལྔ་ཡི་དབང་རྫོགས་ཤོགཿ༤་ཨོཾ་ཨཱཿཧཱུཾ་བཛྲ་གུ་རུ་པདྨ་སིདྡྷི་ཧཱུྃཿཨོཾ་ཨཱཿཧཱུྃཿཨོཾ་ཧཱུཾ་ཏྲཱཾ་ཧྲཱིཿཨཱཿ
ལྟར་གསལ་བཏབ་ཅིང་སློབ་དཔོན་ཡང་གུ་རུ་པདྨ་བདུད་འདུལ་རྒྱལ་པོ་དངོས་སུ་གསལ་བ་ལ་མོས་གུས་ཀྱི་གདུང་ཤུགས་དྲག་པོ་བྲསྐྱེད་པས་གནས་གསུམ་ཡི་གེ་གསུམ་དང་ཁྱད་པར་ཐུགས་ཀའི་ཧཱུཾ་ཡིག་ལས་འོད
ཟེར་དཔག་ཏུ་མེད་པ་འཕྲོས་ཕྱོགས་བཅུའི་ཞིང་ཁམས་ཐམས་ཅད་ཁྱབ་པས་རྩ་གསུམ་སྒྱུ་འཕྲུལ་དྲ་བའི་འཁོར་ལོ་སྤྱི་དང་ཁྱད་པར་རྔ་ཡབ་པདྨ་འོད་ཀྱི་ཞིང་ཁམས་ནས་གུ་རུ་པདྨ་འབྱུང་གནས་ཀྱི་ཐུགས་ཀར་ཕོག་པས
ཐུགས་དམ་གནད་ནས་བསྐུལ།གསང་བ་གསུམ་གྱི་བྱིན་རླབས་དང་དངོས་གྲུབ་ཐམས་ཅད་ལྷ་སྔགས་ཕྱག་རྒྱའི་རྣམ་པར་ཆར་ཆེན་པོ་བབ་པ་ལྟར་བྱོན་ཏེ་ཁྱེད་རང་རྣམས་ཀྱི་སྒོ་གསུམ་ལ་ཆུ་ལ་ཆུ་བཞག་པ་ལྟར

ཐིམ་པས་བདེ་སྟོང་གི་ཡེ་ཤེས་རྒྱུད་ལ་སྐྱེ་ཞིང་བདེ་ཆེན་བཟོད་མེད་དུ་འབར་བར་གྱུར་ཅིག་སྐམ་པའི་མོས་འདུན་རྩེ་གཅིག་པས་གསོབ་པ་ཐོབ་མཛོད།སྦྱར་སྤོས་བསྲེག་ཅིང་རོལ་མོ་
འཁོལ་ལ་ཏིང་འཛིན་གཡོ་མེད་ཀྱི་ངང་ནས།ཧཱུྃཿཨོཾ་རྒྱན་ཡུལ་གྱི་ནུབ་བྱང་མཚམསཿཔདྨ་གེ་སར་སྡོང་པོ་ལཿཡ་མཚན་མཆོག་གི་དངོས་གྲུབ་བརྙེསཿཔདྨ་འབྱུང་གནས་ཞེས་སུ་གྲགསཿའཁོར
དུ་མཁའ་འགྲོ་མང་པོས་བསྐོརཿཁྱེད་ཀྱི་རྗེས་སུ་བདག་སྒྲུབ་ཀྱིཿབྱིན་གྱིས་བརླབ་ཕྱིར་གཤེགས་སུ་གསོལཿཅེས་དང་།གཏེར་གཞུང་རྩ་བར།བདེ་བ་ཆེན་པོ་བཞིན་དུ་བྱིན་དབབ་ཅིང་ཿཞེས་གསུངས་
པས་འདི་ལྟར་བྱ་སྟེ།བདག་གི་གུ་རུ་རིན་པོ་ཆེཿད་ལྟ་པདྨ་འོད་ཀྱི་ཞིང་དུ་བཞུགསཿབོད་འབངས་སེམས་ཅན་སྡུག་བསྔལ་གྱིས་གདུང་བསཿཁྱེད་ཀྱི་ཐུགས་རྗེའི་ཉི་མས་བཏང་སྒོམས་
སམཿརེ་ལྟོས་སྐྱོ་བས་སྙིང་ནས་ཁྱོད་དྲན་ནསཿགུས་པས་རྩེ་གཅིག་གསོལ་འདེབས་མི་གསན་ཅིང་ཿདད་ལྡན་བདག་སོགས་སེམས་ཅན་མི་འདྲེན་ནཿཡེ་སངས་རྒྱས་པའི་དགོས་པ་ཅི་ཞིག་མཆིས
བདག་ཅག་ལུས་ནས་གདུང་བའི་མཆི་མ་འཁྲུགས།ཿངག་ནི་གསོལ་འདེབས་འོ་དོད་ལྷང་ལྒང་འབོདཿཡིད་ནི་རྩེ་གཅིག་ཁྱོད་ཀྱི་རྣམ་ཐར་དྲནཿརྫུ་འཕྲུལ་གློག་བཞིན་གུ་རུ་ག་ནས་འདིར་ཀྱོནཿབདེ་

གཤེགས་དཀོན་མཆོག་རྩ་བ་གསུམ་རྣམས་ཀྱིཿའཁོར་ཚོགས་ཆར་སྤྲིན་གཏིབས་པ་ལྟར་བཅས་པསཿཕ་ཡིས་ཐུགས་རྗེས་གཟིགས་ཤིག་པདྨ་འབྱུང་ཿབུ་ལ་བྱིན་གྱིས་རློབས་ལ་དངོས་གྲུབ་སྒྲོལ
ཨོཾ་ཨཱཿཧཱུཾ་བཛྲ་གུ་རུ་པདྨ་ཐོད་ཕྲེང་རྩལ་བཛྲ་ས་མ་ཡ་ཛཿསིདྡྷི་ཕ་ལ་ཧཱུཾ་ཨཱཿ།ཛྙཱ་ན་ཨཱ་བེ་ཤ་ཡ་ཨ་ཨཱཿབཏགས་པ་བཟླས་ཏེ་བྱིན་དབབ་ཡ།དེ་ལྟར་ཕབ་པའི་ཡེ་ཤེས་པ་བྱང་ཆུབ་སྙིང་པོའི་བར་དུ་རོ་མཉམ
དུ་བརྟན་པར་གྱུར་ཅིག།ཏིཥྛ་བཛྲ།རྒྱ་ཟམ་སྤྱི་བོར་བཀོད།དེས་དཀྱིལ་འཁོར་དུ་འཇུག་པའི་ཆོས་རྣམས་ལེགས་པར་གྲུབ་པ་ཡིན་ནོ།།གཉིས་པ་དངོས་གཞི་ལ་གཉིས།གཏོར་མ་ལ་བརྟེན་
ནས་དབང་བཞི་གཅིག་རྫོགས་སུ་བསྐུར་བ་དང་།སྐུ་འབག་ལ་བརྟེན་ནས་དབང་ཡོངས་རྫོགས་བསྐུར་བ་སྟེ།དེ་ལ་སྤྱིར་གཏོར་མ་བསྙེན་སྒྲུབ་ཀྱི་དུས་སུ་དཀྱིལ་འཁོར་དུ་གསལ་འདེབས་པ་དང་།
མཆོད་པའི་དུས་སུ་མཆོད་སྤྲིན་དཔག་ཏུ་མེད་པར་དམིགས་པ་དང་།དབང་གི་དུས་སུ་ལྷར་ཤེས་པ་དང་།དངོས་གྲུབ་ལེན་པའི་སྐབས་སུ་བྱིན་རླབས་དངོས་གྲུབ་ཀྱི་རྫས་སུ་ཤེས་དགོས་པ་ལས་ད་
ལམ་གཏོར་མ་ལྷར་ཤེས་དགོག་པ་ཡིན་པས་དམིགས་པ་འདི་བཞིན་ཏུ་མཛོད་ཅིག།གཏོར་མ་འདི་ཉིད་ཕྱི་ལྟར་ཕོ་བྲང་གཞལ་ཡས་ཁང་མཚན་ཉིད་ཐམས་ཅད་ཡོངས་སུ་རྫོགས་པའི་དབུས་སུ་དཀོན

མཆོག་ཀུན་འདུས་གུ་རུ་རིན་པོ་ཆེ་འཁོར་དང་བཅས་པའི་དཀྱིལ་འཁོར་གྱི་བཀོད་པ་ཡོངས་སུ་རྫོགས་པ་ཁྱེད་རང་རྣམས་ཀྱི་སྤྱི་བོར་བཞག་པ་ཙམ་གྱིས་དབང་བཞི་གཅིག་ཆར་དུ
ཐོབ།ལུས་ངག་ཡིད་གསུམ་གྱི་སྒོ་ནས་བསགས་པའི་འགལ་རྐྱེན་སྡིག་སྒྲིབ་ནད་གདོན་པར་ཆད་མི་མཐུན་པའི་ཕྱོགས་ཐམས་ཅད་ཞི།ལམ་བཞི་སྒོམ་པ་ལ་དབང་།མཐར་ཐུག་ཆོས་ལོངས་སྤྲུལ
གསུམ་ངོ་བོ་ཉིད་སྐུ་སྟེ་སྐུ་བཞིའི་གོ་འཕང་ཐོབ་པའི་སྐལ་པ་དང་ལྡན་པར་གྱུར་པའི་མོས་པ་མཛོད་ཅིག།ཧཱུྃ་གཏོར་གཞོང་དབྱིངས་ཀྱི་བྷཉྫ་ཡངས་པའི་དབུས།གཏོར་མ་རྩ་གསུམ་དོན་དམ་
དབྱིངས་ཀྱི་ལྷ།།དབང་བཞི་དངོས་གྲུབ་གཅིག་ཅར་རྫོགས་པའི་ཕྱིར།།ཀུན་འདུས་གཏོར་ཆེན་འབར་བས་དབང་བསྐུར་རོ།།ཨོཾ་ཨཱཿཧཱུཾ་བཛྲ་གུ་རུ་པདྨ་སིདྡྷི་ཧཱུྃ་བོ་ལི་ཏ་ཨ་བྷི་ཥིཉྩ་ཧཱུྃ།དེ་ལྟར
གཏོར་མའི་དབང་བསྐུར་བས་དབང་བཞི་གཅིག་ཆར་དུ་ཐོབ་ཅིང་དབང་དོན་གྱི་ཡེ་ཤེས་རྩོལ་མེད་དུ་སྐྱེས།སྤངས་དང་རྟོགས་པའི་ཡོན་ཏན་མཐའ་དག་ཡོངས་སུ་རྫོགས་པར་གྱུར་པའི་སྐལ་བ་དང་ལྡན་པ་ཡིན
ནོ།།དེ་ནས་གུ་རུའི་སྐུ་འབག་ལ་བརྟེན་ནས་སྐུ་གསུང་ཐུགས་ཀྱི་དབང་ཆེན་རབ་འབྱམས་ཡོངས་རྫོགས་སུ་བསྐུར་བ་ལ།སྐུ་འབག་འདི་ཉིད་དོན་དམ་ཆོས་ཀྱི་དབྱིངས་འགྱུར་བ་མེད་པ་ལས་རང་

བཞིན་གསལ་ལ་མ་འགགས་པ་ལོངས་སྤྱོད་རྫོགས་པའི་སྐུ་སྐུ་བཞིའི་བདག་ཉིད་ཨོ་རྒྱན་གུ་རུ་བདུད་འདུལ་རྒྱལ་པོས་གང་འདུལ་སྤྲུལ་པའི་རོལ་རྩེད་དུ་མས་འབྲེལ་ཚད་དེ་ན་ལྡན་དུ་མཛད་པས་ཡེ་ཤེས་ཀྱི་
སྐུ་དངོས་སུ་གསལ་བ་ཁྱེད་རང་རྣམས་ཀྱི་སྤྱི་བོར་སྤྱན་དྲངས་ཤིང་མོས་གུས་གདུང་ཤུགས་ཀྱིས་ཐུགས་དམ་བསྐུལ་བའི་ཚིག་བརྗོད་པ་དང་ལྷན་ཏིག་བྱིན་རླབས་དང་དངོས་གྲུབ་ཐམས་ཅད་འཐད་མེད་དུ་ཐོབ་བྱུང
སྙམ་པའི་མོས་པ་མཛོད་ཅིག།ཧཱུྃཿདུས་གསུམ་སངས་རྒྱས་གུ་རུ་རིན་པོ་ཆེཿཿསྐུ་ཚབ་ལུང་བསྟན་གསུང་ཚབ་གཏེར་དུ་སྭསཿཐུགས་ཀྱི་དགོངས་པ་སྐལ་ལྡན་རྣམས་ལ་ག་ཏ་དཿབཀའ་དྲིན་དྲན
ནོ་གུ་རུ་རིན་པོ་ཆེཿད་དུས་སྙིགས་མ་བོད་ཁམས་སྡུག་བསྔལ་ནཿབདག་ཅག་ཁྱེད་ཀྱི་རྗེས་འཇུག་དཔོན་སློབ་ལཿཐུགས་དམ་ཞལ་བ་ཞེས་དགོངས་པས་བཟུང་དུ་གསོལཿསྐུ་གསུང
ཐུགས་ཀྱི་དངོས་གྲུབ་སྩལ་བ་དང་རྩདབང་ཆེན་རབ་འབྱམས་ཡོངས་རྫོགས་བསྐུར་དུ་གསོལཿཕྱི་ནང་གསང་བའི་བར་ཆད་དབྱིངས་སུ་སོལཿབསམ་པ་ལྷུན་གྱིས་གྲུབ་པར་མཛད་དུ་གསོལཿ
ཨོཾ་ཨཱཿཧཱུཾ་བཛྲ་གུ་རུ་པངྒ་སིདྡྷི་ཧྲིཿཀཱ་ཡ་ཝཱཀ་ཙིཏྟ་ཨ་བྷི་ཥིཉྩ་ཧཱུྃཿདེ་ལྟར་སྲུང་བག་མཐོང་གྲོལ་ཆེན་པོ་སྤྱི་བོར་བཞག་པས་རང་རིག་ཆོས་དབྱིངས་འགྱུར་བ་མེད་པ་ཀུན་བཟང་པདྨ་འབྱུང་གནས་ཉིད་

གློ་བུར་དྲི་མས་བསྒྲིབས་པ་སྦྱང་བའི་ཕྱིར་ཐུགས་རྗེ་དང་ལྡན་ཞིང་ཐབས་ལ་མཁས་པ་རྒྱལ་བའི་ཕྲིན་ལས་ཀྱི་སྒོ་བསམ་གྱིས་མི་ཁྱབ་པ་འདི་ལྟ་བུ་ལ་བརྟེན་ནས་སྐལ
ལྡན་སློབ་མའི་རྒྱུད་ལ་དབང་བཞིའི་ཡེ་ཤེས་རྩོལ་མེད་དུ་འཆར་ཞིང་གནས་སྐབས་དང་མཐར་ཐུག་གི་དོན་ཐམས་ཅད་འབད་མེད་དུ་འགྲུབ་པ་ཡིན་ནོ།།དེ་ལྟར་དབང་བསྐུར་ལེགས་པར་ཐོབ་པ་དེ་ཉིད་མི་
ཉམས་ཤིང་བརྟན་པར་བྱ་བའི་ཕྱིར།རྩ་གསུམ་ལྷ་ཚོགས་རྣམས་ཀྱིས་ཤིས་པ་བརྗོད་ཅིང་མེ་ཏོག་གི་ཆར་ཆེན་པོ་ཕབ་པའི་མོས་པ་མཛོད།།ཨོཾ།ཀ་དག་འགྱུར་མེད་བདེ་ཆེན་རྡོ་རྗེ་ཆེ།།ལས་ཉོན་
འཁྲུལ་དྲིས་ནོངས་གྱུར་རབ་བསལ་ནས།།བླ་མེད་བདེ་ཆེན་རྡོ་རྗེའི་གནས་ཐོབ་པའི།།དགེ་ལེགས་ཤིས་པ་བརྒྱ་ཕྲག་འཇོ་གྱུར་ཅིག།གཏན་བདེ་བླ་ན་མེད་པའི་རྒྱལ་སྲིད་ཀྱི།།དཔལ་ཡོན་ཇི་
སྙེད་བདག་སོགས་མཁའ་མཉམ་འགྲོས།།ལེགས་པར་ཐོབ་ནས་པདྨ་དྲཱ་པ་རུ།༣།རིང་མིན་རྫོགས་སངས་རྒྱས་པའི་བཀྲ་ཤིས་ཤོག།ཅེས་བརྗོད་ཅིང་མེ་ཏོག་གི་ཆར་ཕབ་ཅིང་རོལ་མོའི་སྒྲ་ཡུན་རིང་པར།།
བྱའོ།།དེ་དག་གིས་ཨོཾ་རྒྱན་རྡོ་རྗེ་འཆང་བདུད་འདུལ་རྒྱལ་པོའི་སྒྲུབ་ཐབས་འབྲེལ་ཚད་དོན་ལྡན་གྱི་སྒོ་ནས་བྱིན་རླབས་དབང་བསྐུར་ཟབ་མོ་ལེགས་པར་ཐོབ་པ་ཡིན་ཅིང་།དེའང་ཆོས་ཐམས་ཅད་ཀྱི་སྙིང

པོགསང་སྔགས་རྡོ་རྗེ་ཐེག་པ།གསང་སྔགས་ཀྱི་རྩ་བ་དབང་།དབང་གི་རྩ་བ་དམ་ཚིག་སྟེ།དེ་ལྟར་ན་རྩ་བ་ཡན་ལག་དང་བཅས་པའི་དམ་ཚིག་རྣམས་མ་ཉམས་པར་བསྲུང་བ་དང་།ཟབ
ཆོས་འདི་ཉིད་གཏེར་ཆེན་མཆོག་གྱུར་བདེ་ཆེན་གླིང་པའི་ཟབ་གཏེར་ཐམས་ཅད་ཀྱི་སྙིང་པོར་གྱུར་པ་ཡིན་པས་ཟབ་མོ་གཏེར་གསར་གྱི་ཆོས་སྐོར་འདི་དག་འཆད་ཉན་སྒོམ་སྒྲུབ་ཚུལ་བཞིན་བྱེད་ཅིང་།བསྟན
དང་འགྲོ་བའི་ཕན་བདེ་རྒྱ་ཆེར་སྒྲུབ་པ་སོགས་སྒོ་གསུམ་འབད་པ་དོན་ལྡན་བྱ་སྐམ་པས་འདིའི་རྗེས་ཟློས་མཛོད།།གཙོ་བོས་ཇི་ལྟར་སོགས།གཏང་ངག་གི་མཎྜལ་འདུལ།སླར་ཡང་བདག་གི་ལུས་ལོངས
སྤྱོད་་དགེ་བའི་རྩ་བ་དང་བཅས་པ་ཀུན་བཟང་མཆོད་སྤྲིན་ལྟ་བུར་སྤྲུལ་ནས་ལྟོས་མེད་དུ་འབུལ་ཞིང་།ཆ་ཤས་ནས་ཡོངས་སྤྱད་དུ་གསོལ་སྐམ་པས་འདིའི་རྗེས་ཟློས་མཛོད།དེང་ནས་བརྩམས་ཏེ།
བདག་བྲན་དུ།།སོགས་དགེ་རྩ་བྱང་ཆུབ་ཏུ་བསྔོས་ནས།བསོད་ནམས་འདི་ཡིས་ཐམས་ཅད་གཟིགས་པ་ཉིད།།སོགས་བརྗོད།སྤོབས་རྣམས་གྲོལ།ཚོགས་ལ་ལོངས་སྤྱོད་ཅིང་ལྷག་གཏོར་སོགས་རྗེས་ཀྱི་བྱ་བ་རྣམས།།
ལེགས་པར་གྲུབ་པར་བྱའོ།།ཅེས་པ་འདི་ནི་ཀུན་གཟིགས་བླ་མ་དམ་པ་ཀརྨ་བསྟན་པའི་ཉ་མ་བཤད་སྒྲུབ་ཆོས་ཀྱི་སེང་གེ་ཀློང་ཆེན་དྲི་མེད་འོད་ཟེར་ཕྱོགས་ལས་རྣམ་པར་རྒྱལ་བ་གང་གིས་བཀའ་ཡིས་བསྐུལ་མ་མཛད་པ་དང་།གཞན་ཡང

འདི་དོན་གཉེར་བ་དུ་མ་ཞིག་གི་རེ་བ་བསྐད་ཕྱིར་ཆོས་འདིའི་བདག་པོར་ལུང་བསྟན་དབུགས་དབྱུང་ཐོབ་པ་ཐེག་པ་མཆོག་གི་རྡོ་རྗེས་བྲིས་པ་དགེ།སླར་ཡང་སྨྲས་པ།།སྐལ་ལྡན་དམ་ལྡན་སྙིང་ལ་བདུད་
རྩི་སྟེསྟེ།།དམ་ཐལ་རང་དྲུད་བསྲེགས་ལ་རྡོ་རྗེའི་ཞུགས།།སངས་རྒྱས་གཉིས་པ་གུ་རུའི་ཐུགས་ཀྱི་བཅུད།ཡིད་བཞིན་ནོར་བུ་བས་ཀྱང་ཆེས་རྨད་བྱུང་།དགེའོ།།